**Lisa 2**

**Kompetentsipõhise eneseanalüüsi vorm täiskasvanute koolitaja 7. taseme kutse taastõendajale**

**Taotleja ees-ja perekonnanimi: JAANA S. LIIGAND-JUHKAM**

Palume Teil analüüsida 7. tasemele vastavaid kompetentse, kus iga kompetentsi puhul on esitatud tegevusnäitajad. Lahtris „Kompetentsi tõendamine“on võimalik sisestada tekst pikkusega kuni 2000 tähemärki. Kirjeldage, analüüsige ja tooge näiteid oma tegevuse kohta koolitajana, mis iseloomustab kõige paremini Teie käitumist koolitusprotsessis. **Lahtris „Viide tõendusmaterjalile“, kus on märge *Tõendusmaterjalide esitamine* palun lisage faktilisi andmeid, materjalide linke jne, mis tõendavad kompetentsi ilmnemist vm olulist informatsiooni enda kui koolitaja tegevuse kohta.**

Portfoolios esitatud tõendusmaterjalid peavad iseloomustama konkreetset kompetentsi ja olema otselingiga kättesaadavad.

Loe lisaks www.andras.ee kodulehelt „E-portfoolio koostamise juhendit“, et saada infot*,* millised materjalid on sobilikud tõendusmaterjalid.

|  |  |
| --- | --- |
| **4. Arendus-, loome- ja teadustegevus  täiskasvanukoolituse valdkonnas** | |
| 4.1 Panustab täiskasvanuhariduse valdkonna arendus-, loome- või teadustegevusse. | |
| *Kompetentsi tõendamine* | Alljärgnevalt toon välja erinevaid tegevusi, millega olen panustanud täiskasvanuhariduse valdkonna arendamisse viimase viie aasta jooksul. Kuna minu hariduslik taust ei ole andragoogika, vaid juhtimise ja psühholoogia valdkonnast, siis teadustegevuse võimalused antud valdkonnas on mul olnud kahjuks piiratud, kuigi täiskasvanute õppimise ja elukestva õppe teaduslik pool on põnev ja paraku ka tulevikku suunatud teema.  2022. aasta detsembris vastasin kirjalikult EPALE saadiku Kadi Kass’i küsimustele koolitajate kutse ja kutsehindamise protsessi kohta, mis avaldati EPALE veebikeskkonnas.  Kuulun ETKA Andrase täiskasvanute koolitaja kutse taotlejate hindamiskomisjoni koosseisu (esmakordselt aastast 2014) ja taotlesin uuesti hindajate hulka kuulumist 2022 aastal. Hindamiskomisjoni liikmena võtan pidevalt osa koolitajate koostööseminaridest ja seal toimuvatest aruteludest.  Koostasin täiskasvanute koolitaja kutse taastõendamise uue korra sisseviimise järgselt 2022.a. taastõendajate grupivestluse läbiviimise juhise (töögrupis osalesid koos minuga ka A.Harjo ja V.Tuul).  Osalesin uute koolitaja kutse hindajate valimise komisjonis 2019. aastal. Hindajate valimise tulemusena liitus seniste hindajatega 4 uut hindajat. |
| *Viide tõendusmaterjalile* | *Kirjavahetus ja vastused EPALE saadiku küsimustele*  [*https://arikano.ee/wp-content/uploads/2023/07/kutsehindamine\_EPALE.pdf*](https://arikano.ee/wp-content/uploads/2023/07/kutsehindamine_EPALE.pdf)  *Kirjavahetus ja motivatsioonikiri kutsehindajaks olemise kohta*  [*https://arikano.ee/wp-content/uploads/2023/07/Hindamiskomisjoni-liikmelisus.pdf*](https://arikano.ee/wp-content/uploads/2023/07/Hindamiskomisjoni-liikmelisus.pdf)  *Kirjavahetus ja grupivestluse läbiviimise juhis*  [*https://arikano.ee/wp-content/uploads/2023/07/Grupivestluse-juhis.pdf*](https://arikano.ee/wp-content/uploads/2023/07/Grupivestluse-juhis.pdf)  *Uute kutsehindajate valimise komisjoni määramise kiri*  [*https://arikano.ee/wp-content/uploads/2023/07/uute-hindajate-valimise-komisjon.pdf*](https://arikano.ee/wp-content/uploads/2023/07/uute-hindajate-valimise-komisjon.pdf) |
| 4.2 Osaleb elukestva õppe diskussioonides või koostöövõrgustike, töögruppide tegevustes avaldades arvamust ja tehes ettepanekuid täiskasvanuhariduse valdkonnas ning laiendades võrgustikku. | |
| *Kompetentsi tõendamine* | Osalesin Eesti koolitusturu uuringus, mida viis läbi 2022-2023 aastal Eesti Koolitus- ja Konsultatsioonifirmade Liidu tellimusel läbi LevelLab OÜ. Lisaks kirjalikule vastamisele avaldasin arvamust koolitusturu ja koolitusvaldkonna hetkeseisu kohta ka fookusgrupi intervjuul.  Viisin läbi 7.04.21. Tallinna piirkonna koolitajate töötoa “Kuidas juhtida emotsioone suhtlusprotsessis.“  Olin päevajuht 26.11.20. Eesti Sisekoolituse Arendamise Liidu poolt korraldatatud hübriidkonverentsil: Sisekoolituse juubelisündmus 2020 – Arengud ja väljakutsed sisekoolitamises ja esinesin ka ettekandega „Muutustega kohanemine sisekoolitamisel.“  Hoian silma peal ka EPALE võrgustiku uudistel ja artiklitel ning kuulun Eesti täiskasvanukoolitajate kogukonna FB gruppi ja LinkedIn-i rahvusvahelisse koolitajate gruppi. Nagu eelmises punktis juba mainitud võtan hindajana osa koolitajate koostööseminaridest ja seal toimuvatest hetkel aktuaalsetel teemadel aruteludest, kuhu on kutsutud koolitajate piirkondlike töötubade eestvedajad, kutse- ja hindamiskomisjoni liikmed, HTM-i, Andrase ja EPALE esindajad. |
| *Viide tõendusmaterjalile* | *Uuringus ja fookusgrupi intervjuus osalemise kinnitus*  [*https://arikano.ee/wp-content/uploads/2023/07/Fookusgrupis-osalemine.pdf*](https://arikano.ee/wp-content/uploads/2023/07/Fookusgrupis-osalemine.pdf)  *Koolitajate töötuba*  [*https://arikano.ee/wp-content/uploads/2023/07/koolitajate-tootuba.pdf*](https://arikano.ee/wp-content/uploads/2023/07/koolitajate-tootuba.pdf)  *Sisekoolituse konverents*  [*https://arikano.ee/wp-content/uploads/2023/07/ESAL-konverents-.pdf*](https://arikano.ee/wp-content/uploads/2023/07/ESAL-konverents-.pdf) |
| 4.3 Juhendab ja nõustab madalama kutsetasemega või kutseta koolitajaid. | |
| *Kompetentsi tõendamine* | Olen koostöös Sisekoolituse Arendamise Liiduga läbi viinud esinemis- ja esitlusoskuste koolitusi erineva kutsetasemega ja ka kutseta sisekoolitajatele (2022, 2021). Ka SOL-i sisekoolitajatele viisin 15.01.2020. läbi esinemisoskuste koolituse.  Samuti olen neljal aastal osalenud OÜ Innowise täiskasvanute koolitaja väljaõppe koolitusprogrammis teemaga – Grupis õppimine, koolitaja tegevused grupi arengu toetamisel, suhted õpigrupis. Täiskasvanute koolitaja emotsionaalne ja sotsiaalne intelligentsus, 7 ak tundi (2022, 2021, 2020, 2019).  2023.a. õpetasin TalTech’i akadeemilisele personalile kahepäevasel koolitusel suhtlemist täiskasvanud õppijatega, mis keskendus vastastikusele partnerlusele tuginevatele suhetele ja õppimisele.  Lisaks on minu juhendamisel tulnud koolitaja kutset taotlema kaks minu kolleegi, Piia Berting (<https://arikano.ee/piiaberting>) ja Kendra Kairi Vaino (<https://arikano.ee/kendra-kairi-vaino>), kellele kutse ka omistati. |
| *Viide tõendusmaterjalile* | *Sisekoolitajate koolitamine*  [*https://arikano.ee/wp-content/uploads/2023/07/Sisekoolitaja-esinemisoskused.pdf*](https://arikano.ee/wp-content/uploads/2023/07/Sisekoolitaja-esinemisoskused.pdf)  *Täiskasvanute koolitaja koolitused*  [*https://arikano.ee/wp-content/uploads/2023/07/Koolitaja-koolitused.pdf*](https://arikano.ee/wp-content/uploads/2023/07/Koolitaja-koolitused.pdf)  *TalTechi õppejõudude koolituse kutse*  [*https://arikano.ee/wp-content/uploads/2023/07/TalTechi-koolitus.pdf*](https://arikano.ee/wp-content/uploads/2023/07/TalTechi-koolitus.pdf) |
| **5. Professionaalne enesearendamine** | |
| 5.1 Reflekteerib ja hindab enda tegevust õpi-, grupi- ja isiksuslike protsesside juhtimisel, toob välja enda tugevused ja  arenguvajadused ning kavandab tegevused enda arendamiseks. | |
| *Kompetentsi tõendamine* | Kuna ma olen seda koolitamise tööd teinud ikkagi juba kakskümmend aastat, siis liiga palju uusi olukordi igapäevaselt just ette ei tule. Siiski on keskkond aastatega oluliselt muutunud ja see on toonud kaasa uusi nüansse, millega ma oma koolitustegevuses kokku puutun – nimelt koolitatavate ja ka nende endi tegutsemiskeskkondade mitmekesisus. Kuigi ma olen kõik need aastad koolitanud nii eesti kui inglise keeles, siis viimasel ajal on ingliskeelsete koolituste ja väga mitmetest eri riikidest pärit osalejate hulk oluliselt suurenenud. Ja tegelikult, teema on üleval ka täiesti tavalisetel, eestikeelsetel koolitustel – õppides suhtlemist, mis on mu põhiteemavaldkond, tõstatub ka osalejate poolt pidevalt üles küsimus, kuidas suhelda kultuurierinevuste puhul, kuidas sulanduda gruppidesse, kui seal on väga mitmekesine rahvas, kuidas veenda ja argumenteerida oma seisukohti teisest keele ja kultuuriruumist inimesele. See on tõstatanud vajaduse mulle endale oma tegevuse analüüsimiseks taolistes olukordades, kuna on üsna kindel, et antud temaatika olulisus mitte ei kahane, vaid kasvab.  Me mõistame üksteist tänu isegi mitte keelebarjäärile, vaid sellele, kuidas eri keelekasutajad sõnumeid töötlevad väga erinevalt. Mul on ka häid kaasamõtlejaid personalivaldkonna inimeste hulgas, kellega oleme palju arutanud teemal, kas üksteise teisitimõistmises on „süüdi“ rohkem nigelad suhtlemisoskused või keele- ja kultuurierinevused. Viimased kaks on ka veel pisut eri asjad. Ühesõnaga, see on teema, mis minu arvates rohkem analüüsimist väärib, mis seisus asjad on ja mida saaks paremini teha.  Lisan tõendusmaterjalina ühe reflektsiooni ingliskeelse suhtlemise ja avaliku esinemise koolituse kohta rahvusvahelises kollektiivis. |
| *Viide tõendusmaterjalile* | *Reflektsioon – koolitus suhtlemine ja esinemine rahvusvahelises keskkonnas*  [*https://arikano.ee/wp-content/uploads/2023/09/Reflektsioon\_suhtlemine\_kultuurid.pdf*](https://arikano.ee/wp-content/uploads/2023/09/Reflektsioon_suhtlemine_kultuurid.pdf) |
| 5.2 Tegeleb eneserefleksiooniga, hindab oma füüsilist, vaimset ja emotsionaalset seisundit ning võtab kasutusele  abinõud tasakaalu saavutamiseks ja säilitamiseks. | |
| *Kompetentsi tõendamine* | See viimane, viieaastane periood, mis kahe kutsetaotlemise vahele on jäänud, on olnud suhteliselt eriskummaline. Siia sisse on jäänud Covid19 pandeemia, mis mõjutas koolitusvaldkonda suurel määral ja sellele järgnenud sõda Ukrainas, mis omakorda tekitab ilmselt kõigis muret, teadmatust ja pingeid ja mida on tunda olnud ka koolitustel.  Covid19 alguses, kui koolitustegevus kolis veebi, sain ma korraga aru, kui raske mu koolitaja töö tegelikult on. Ärkamine poolest ööst, võitlus loodusjõududega, olles autojuht, et jõuda läbi mitmekesiste ilmastikuolude jälle uude koolituskohta, pidev kohanemine uue füüsilise ruumiga ja tehnikutöö, valjuhäälne vestlemine jutukate gruppidega halva akustikaga külmades kohtades.  Tol aastal oli lihtsalt imeline tõusta voodist, juua kohvi, istuda oma soojas kodukontoris arvuti taha, vaadata aknast langevat lund ja tervitada mahedal toonil teiselpool ekraani istujaid. Ma puhkasin sellel 2020/2021 õppeaastal. Mul oli suhteliselt palju tööd, sest mitmed mu rahvusvahelised kliendid kasutasid ära olukorda, et koolitajaid ega gruppe ei saanud lennutada maailma teise otsa, vaid säästsid raha ja tellisid regulaarselt veebikoolitusi, et inimesi teemas (ja ka meeskonnas) sees hoida.  Koolitus ongi kallis teenus seetõttu, et seda saab kvaliteetselt teha harva. Lugedes viie aasta taguseid tõendusmaterjale, olin seal lubanud, et teen vähem tööd. Tänasel päeval proovin teha veel vähem ja kvaliteetsemat tööd. Sellest, mis on koolituse kvaliteet, võiks veel pikalt kirjutada, aga see ei mahuks enam siia raamidesse, kuid sellega võiks koolitajate kogukond üldse rohkem tegeleda. Ma millalgi kirjutasin valdavalt iseenda jaoks isegi ühe üsna pika analüüsi, kui palju võtab aega ja maksab koolituste tegemine versus need napid kontakttunnid, mida inimesed näevad, aga ma ei hakka seda praegu siia lisama, sest esiteks pole siin vaja tõendusmaterjale ja teiseks on see väga koolitaja-väikeettevõtja põhine, nagu ma ise olen. Sest iseenda tööandjana on mul teine suur tegevusvaldkond koolituste loomise ja koolitamise kõrval veel – koolituste hankimine, ärisuhete arendamine, klientide leidmine ja hoidmine ja palju muud, mida ettevõtlustegevus eeldab ja nõuab. Selleks peab ka aega jääma, mis ei tohi tulla une- või puhketundide arvelt. Nii et ma koolitan tõesti ainult paaril päeval nädalas, muu aja võtavad äri- ja iseenda arendamise teemad. Nädalavahetustel oskan ma vajadusel väga hästi ka niisama logeleda ja mitte erinevate huvitegevustega üle pingutada. |
| *Viide tõendusmaterjalile* | - |
| 5.3 Hoiab end kursis uuemate suundadega täiskasvanukoolituse valdkonnas. Käsitleb ennast õppijana, vastutab enda  arengu eest. | |
| *Kompetentsi tõendamine* | Kuna panustan täiskasvanukoolituse valdkonda kutsehindaja rollis, siis osalesin Kutsekoja poolt korraldatud ning kutsehindajatele suunatud intervjueerimisoskuste koolitusel 16.04.2019.  Kuna mind see koolituse kvaliteedi teema ikka kõnetab ja mind huvitas, kas ja mida räägitakse sellest Eestist väljaspool, siis kuulasin sel sügisel Udemy keskkonnas loengut Teaching Methods, Teaching Quality & Teaching Delivery 3.0., mis keskendus koolituse kvaliteedile ja tulemusi toovatele õpetamismeetoditele.  Arvestades, et andragoogika ei ole minu põhieriala ja koolitamisega tegelemine tähendab minu jaoks olulisel määral ettevõtlustegevust, siis on koolitajate konverentsidel osalemine mulle oluline, et end ka uute teaduslike suundadega täiskasvanukoolituse valdkonnas kursis hoida. Osalesin 17.05.23. üheksandal koolitajate mittekonverentsi „Koolitaja oskused täna ja homme,“ 12.05.22. kaheksandal koolitajate mittekonverentsil „Täiskasvanuõpe ja koolitaja kompetentsus kriisi ajal,“ 18.05.21. seitsmendal koolitajate mittekonverentsil „Andragoogika praktikas“, 29.10.20. kuuendal koolitajate mittekonverentsil „Hübriidkoolitus,“ 29.11.19. viiendal koolitajate mittekonverentsil „Koolituse headus.“ |
| *Viide tõendusmaterjalile* | *Intervjueerimisoskuste koolitusele registreerumise kinnitus*  [*https://arikano.ee/wp-content/uploads/2023/07/Registreerimine-koolitusele.pdf*](https://arikano.ee/wp-content/uploads/2023/07/Registreerimine-koolitusele.pdf)  *Teaching Methods, Teaching Quality & Teaching Delivery 3.0 läbimise kinnitusmailid ja teemad*  <https://arikano.ee/wp-content/uploads/2023/09/Kinnitus_teemad-TM-3.0-.pdf>  *Mittekonverentsidele registreerumise kinnitused*  [*https://arikano.ee/wp-content/uploads/2023/09/mittekonverentside\_registreerimised.pdf*](https://arikano.ee/wp-content/uploads/2023/09/mittekonverentside_registreerimised.pdf) |